Uitspraak in vlagsaak voorbehou | Maroela Media
Uitspraak in vlagsaak voorbehou
Die appèlhof in Bloemfontein. (Argieffoto: ANA)
Uitspraak in AfriForum se appèl teen 'n vroeëre beslissing wat die vertoon van die ou Suid-Afrikaanse vlag verbied, is Woensdag in die appèlhof in Bloemfontein voorbehou.
Die gelykheidshof het in 2019 beslis dat die vertoon van die 1928-vlag (die ou Suid-Afrikaanse vlag) haatspraak is. AfriForum het in die gelykheidshof aansoek om appèl gedoen, maar dit is van die hand gewys.
AfriForum het egter in Mei 2020 verlof tot appèl bekom om die gelykheidshof se uitspraak rakende die vertoon van die ou Suid-Afrikaanse vlag as haatspraak in die appèlhof te beveg.
Die organisasie sê hy neem hierdie inisiatief ten spyte daarvan dat AfriForum self nie die ou Suid-Afrikaanse vlag vertoon nie.
Volgens Ernst van Zyl, veldtogbeampte vir strategie en inhoud by AfriForum, skep die volslae verbod op die vertoon van die vlag die gevaarlike presedent dat enigiets wat aanstoot gee, verbied kan en moet word, selfs al is daar nie 'n oproep tot geweld of om skade aan te rig nie.
"As jy in vryheid van spraak glo, verdedig jy dit as dit aangeval word, selfs al is die verdediging daarvan omstrede. AfriForum glo vas in vryheid van spraak en uitdrukking, daarom sit ons hierdie saak voort.
"AfriForum se standpunt oor die ou Suid-Afrikaanse vlag doen nie afbreuk aan die organisasie se teenkanting teen ware haatspraak nie. Haatspraak is die propagering van haat teen 'n groep mense op grond van hul identiteit (byvoorbeeld hul ras, etnisiteit of geloof) en aanhitsing om die groep skade te berokken."
Van Zyl meen die wet kan nie aangewend word om mense te beskerm teen alles wat aanstoot gee nie aangesien die spektrum van wat verskillende mense aanstootlik vind, byna eindeloos is.
Drie wat toring plunder swaar gestraf
Die regter gaan nou eers met nr 1 beraadslaag.
Die ou RSA vlag het niks te doen met haatspraak nie. Dit is op hierdie stadium net 'n stuk lap uit die verlede. Hy word ook nêrens vertoon op politieke byeenkomste en begrafnisse soos sekere mense van ons bevolking gereeld met hul ou vlae doen nie. As ek hom egter in my huis vertoon is dit persoonlik en het dit niks met enigiemand te doen nie. Ek is trots op my herkoms en hoef my nie te skaam oor enigiets wat my voorsate gedoen het nie.
Wel ek kan julle iets vertel, die nuwe vlag beteken sweet fanny adams vir my. Ek is glad nie aangeheg of trots op dit. Dit beteken vir my neer drukking.
Wat vir my aanstoot gee is die vertoon van die kommuniste se hamer en sekel en is ook deel van die landsregering ek vermy enige produk daarom wat die MEYER/RAMAPHOSA bontspul vertoon .
Nou kyk, hierdie bont lap wat nou 'n vlag genoem word, beteken nou net mooi niks nie. Ons ou vlag, wat ons kultuurvlag is beteken soveel meer. En het 'n ryke geskiedenis. Ons het hom nooit, maar nooit vervlenterd aan 'n paal sien hang nie. Altyd skoon en nietjies. En ons het respek gehad vir ons vlag. Kan defnitief nie dieselfde sê van die bont ding nie. En vir my, beteken dit onderdrukkig, van my taal, my menswees, my velkleur, my kultuur, my Godsdiens.